Klokken 21.20 torsdag aften blev en 91-årig kvinde, der siden klokken 19 havde været forsvundet fra Fynsgadecentret i Hjørring fundet i god behold. Kort efter klokken 20 torsdag aften udsendte Nordjyllands Politi en efterlysning af den 91-årige demente kvinde, men efter godt to timer kunne efterlysningen trækkes tilbage. En patrulje havde fundet kvinden, der efterfølgende blev bragt tilbage til plejecentret. Klokken 21.00 var Nordjyllands Politi til stede med tre patruljer og en hundepatrulje, og de ledte i samarbejde efter kvinden i en radius af 1000 meter fra Fynsgadecentret.

Referat:
En 91-årig dement kvinde var i godt to timer forsvundet fra Fynsgadecentret i Hjørring.